ОБРАЗЛОЖЕЊЕ

При припреми Одлуке о буџету општине Куршумлија за 2015 годину пошло се од Закона о буџетском систему, Закона о локалној самоуправи и Закон о финансирању локалне самоуправе.

На основу Члана 36а. Закона о буџетском систему Министар финансија донео је Упутство за припрему Одлуке о буџету локалне власти за 2015 годину са пројекцијама за 2016 и 2017 годину у коме су утврђене смернице за планирање појединих расхода.

У оквиру система управљања јавним финансијама посебан значај имају измене Закона о буџетском систему које се односе на прелазак са традиционалниг линијског буџета на програмски буџет који пружа јединствени оквир за утврђивање приоритетних расхода и издатака, унапређује координацију политика што је од великог значаја за постизање социјалних и економских циљева, обезбеђује финансијских контекст средњерочним плановима корисника буџета, омогућава корисницима буџета, извршној и законодавној власти да уоче неефикасно трошење као и у областима у којима се не постижу адекватни резултати и којима је потребно више ресурса, доприноси унапређењу услуга јавне управе кроз процену односа њихове цене и квалитета, омогућава израду буџета који је транспарентнији и разумљивији за грађане. Новине програмског буџетирања јесте планирање Одлуке о буџету по Програмима, Програмским активностима и Пројектима. У оквиру сваке Програмске активности и Пројекта утврђују се циљеви, индикатори, сврха, правни основ и одговорно лице. Предвиђене измене и допуне Закона о финансирању политичких активности има за резултат смањење висине буџетских средстава која се издвајају за финансирање редовног рада и изборне кампање политичких субјеката као и измене Закона о привременом уређивању основице за обрачун и исплату плата.

Планирани укупни приходи по Одлуци буџета за 2015 годину општине Kуршумлија износе 657.000.000,00 динара.

Укупно планирани расходи за 2015 годину по Одлуци о буџету општине Куршумлија износе 657.000.000,00 динара што представља умањење за 10% у односу на план за 2014 годину, а према Упутству Министарства финансија за смањење појединих расхода у оквиру групе 41, 42,45 и 48.

 У оквиру Одлуке о буџету формирано је 15. Програма, четири раздела и 12 глава.

Програм 1. Локални развој и просторно планирање планирана у укупном износу од 45.520.000,00 динара

Програм 2. Комуналне делатности планирана у укупном износу од 116.430.000,00 дин.

Програм 3. Локални економски развој планирана у укупном износу од 12.000.000,00 дин.

Програм 4. Развој туризма планирана у укупном износу од 5.991.960,00 динара

Програм 5. Развој пољопривреде планирана у укупном износу од 15.000.000,00 динара

Програм 6. Заштита животне средине планирана у укупном износу од 2.000.000,00 дин.

Програм 7. Путна инфраструктура планирана у укупном износу од 110.788.690,00 дин.

Програм 8. Предшколско васпитање планирана у укупном износу од 45.883.000,00 дин.

Програм 9. Основно образовање планирана у укупном износу од 35.509.000,00 дин.

Програм 10. Средње образовање планирана у укупном износу од 15.149.700,00 дин.

Програм 11. Социјална и дечија заштита планирана у укупном износу од 62.450.000,00 ди

Програм 12. Примарна здравствена заштита планирана у укупном износу од 8.000.000,00

Програм 13. Развој културе планирана у укупном износу од 7.907.850,00 дин.

Програм 14. Развој спорта и омладине планирана у укупном износу од 25.550.000,00 дин.

Програм 15. Локална самоуправа планирана у укупном износу од 149.319.800,00 дин.